Държавен вестник, бр. 29, 2015 г., стр. 59

БРОЙ  29	
Д Ъ Р Ж А В Е Н  В Е С Т Н И К 	
СТР.  59  
еталонните конфигурации RPC 2 (посочени 
в RRC 06/GE06) и RPC 4 (посочени в RRC 
06/GE06).“
§ 12. В чл. 10 думите „приложение № 6“ 
се заменят с „приложение № 5“.
§ 13. Създава се нов чл. 11:
„Чл. 11. (1) С цел избягване на вредни 
смущения в обхватите на служби „Въздушна 
радионавигация“ и „Въздушна подвижна“ 
(R) – 108.0 – 137.0 MHz КРС извършва изслед­
ване за електромагнитна съвместимост (ЕМС) 
за всяка проектна честота на предавателна 
станция, работеща в обхвата 87.5 – 108.0 MHz.
(2) Изследването за ЕМС се извършва въз 
основа на препоръка Rec. ITU-R SM.1009 на 
МСД.
(3) Изследване за ЕМС се прави за всяка 
новопланирана честота, работеща в обхвата 
87.5 – 108.0 MHz, и за всяка новопланирана 
честота на въздухоплавателните навигационни 
(ILS и VOR) и комуникационни (СОМ) служби. 
(4) В случаите, когато при изследване 
за ЕМС на УКВ предавателите в обхват 
87.5 – 108.0 MHz с въздухоплавателните ра­
диослужби се установят:
а) вероятни смущения от тип А – извършват 
се измервания по Методиката за измерване 
на интермодулационни продукти (ИМП) от 
тип А1, получавани при работа на близко 
разположени УКВ-ЧМ радиопредавателни 
станции;
б) вероятни смущения от тип Б – изслед­
ването за ЕМС приключва.
(5) При възникване на проблем, свързан с 
електромагнитната съвместимост, предпри­
ятията трябва да направят за своя сметка 
съответните предписани от КРС промени 
в местоположението и/или параметрите на 
електронните съобщителни устройства.“
§ 14. Създава се нов чл. 12:
„Чл. 12. (1) С цел осигуряване безопасност­
та на въздухоплаването и защита на нацио­
налната сигурност и отбраната се извършва 
национална координация на радиочестоти 
и радиочестотни ленти от радиослужба 
радиоразпръскване. Техническите характе­
ристики на всяка планирана предавателна 
станция се съгласуват в Консултативен съвет 
за национално координиране и съгласуване 
на радиочестоти и радиочестотни ленти от 
представители на всички заинтересувани 
държавни органи, ведомства и служби.
(2) При отказ от съгласуване предприятията 
за своя сметка променят местоположението 
и/или параметрите на електронната съобщи­
телна мрежа.“
§ 15. В наименованието на раздел III преди 
думата „електронни“ се добавя „работа на“.
§ 16. Досегашният чл. 11 става чл. 13 и в 
текста думите „приложение № 7“ се заменят 
с „приложение № 6“.
§ 17. Досегашният чл. 12 става чл. 14 и 
се изменя така:
„Чл. 14. Основните технически параметри 
за работа на електронните съобщителни мре­
жи за наземно радиоразпръскване са:
1. широчина на честотната лента – съглас­
но стойностите, посочени в приложение № 7;
2. допустими отклонения на носещата 
честота/маската на сигнала – съгласно стой­
ностите, посочени в приложение № 8;
3. максимално допустими нива на странич­
ните излъчвания – спазват се изискванията 
на препоръка Rec. ITU-R SM.329 на МСД;
4. медианна стойност на интензитета на 
електромагнитното поле (ЕМП) на границата 
на зоната на обслужване на предавателната 
станция – да е не по-малка от стойностите, 
посочени в приложение № 9.“
§ 18. Досегашните чл. 13, 14, 15 и 16 се 
заличават.
§ 19. Допълнителната разпоредба се из­
меня така:
„Допълнителна разпоредба
§ 1. По смисъла на техническите изис­
квания:
1. „зона на обслужване“ е зоната, приле­
жаща около даден предавател, в която ин­
тензитетът на полето е по-голям или равен 
на една предварително зададена медианна 
стойност, необходима да осигури желаното 
качество на приемане при наличие на сму­
щения и при отчитане на интерференцията;
2. „интермодулационен продукт“ е нова 
честотна съставна, получена от взаимодейст­
вието в нелинеен елемент на две или повече 
основни честотни съставни, представляваща 
линейна комбинация от основните честоти и 
хармоничните им;
3. „предавателна станция“ е предавател, 
антенно-фидерна система и спомагателно 
оборудване, необходими за осъществяване 
на радио-/телевизионно разпръскване в оп­
ределено от разрешението населено място;
4. „смущаваща станция“ е станция, която 
излъчва на такава честота и с такава мощност, 
че с работата си може да наруши качеството на 
звука или картината на планираната станция;
5. „точка на излъчване“ е място над зем­
ната повърхност, където е разположена пре­
давателната антена; точката на излъчване се 
определя от географските координати, кота 
терен и височина над кота терен, на която е 
разположен фазовият център на предавател­
ната антена.“
§ 20. Досегашното приложение № 1 към 
чл. 2 се заличава.
§ 21. Досегашното приложение № 2 към 
чл. 3 става приложение № 1 към чл. 3 и се 
изменя и допълва така: